Greek Legal Document

Category: 17

Content:
5. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 30372/15/75 της 11/31 Οκτ. 1975 (ΦΕΚ Β΄ 1252) Περί αυξήσεως κατά 60% των υπό του Τ.Π.Α.Ε.Ν. χορηγουμένων εφ’ άπαξ παροχών. Έχοντες υπ’ όψει: 1)Τας διατάξεις 2 του άρθρου 5 του Ν.Δ. 3736/1957 «περί ΤΠΑΕΝ» (ΦΕΚ 168 Α΄). 2)Την υπό του Δ.Σ. του ΤΠΑΕΝ ληφθείσαν σχετικήν απόφασιν κατά την συνεδρίασιν αυτού της 22.5.75. 3)Την εν προκειμένω σύμφωνον γνώμην της επιτροπής Τιμών και Εισοδημάτων ως το υπ’ αριθ. 03185/1781/1.9.75 σχετικόν έγγραφον του Υπουργείου Συντονισμού και Προγραμματισμού, αποφασίζομεν: 1.Εγκρίνομεν την υπό του Διοικητικού Συμβουλίου του Ταμείου Προνοίας Αξιωματικών Ε.Ν. ληφθείσαν απόφασιν περί αυξήσεως κατά εξήκοντα επί τοις εκατόν (60%) των ήδη υπ’ αυτού χορηγουμένων εφ’ άπαξ παροχών. 2.Της εν λόγω αυξήσεως δικαιούνται οι συμφώνως προς τας διατάξεις του άρθρου 3 του Ν.Δ. 3736/57 συνταξιοδοτούμενοι υπό του Ναυτικού Απομαχικού Ταμείου μέτοχοι του Τ.Π.Α.Ε.Ν. εφ’ όσον η περί απονομής της παροχής (περιοδικώς ή εφ’ άπαξ) απόφασις του ΝΑΤ φέρει ημερομηνίαν μεταγενεστέραν της παρούσης. 3.Προς τούτο καθορίζομεν την κατά την παραγρ. 1 του άρθρου 5 του Ν.Δ. 3736/1957 προσαύξησιν του γινομένου του πολλαπλασιασμού των μηνών υπηρεσίας επί την μέσην τακτικήν μηνιαίαν εισφοράν ως ακολούθως κατά περίπτωσιν ύψους μέσης τακτικής εισφοράς. Εν αρχή διαιρείται ο αριθμός 922,4 δια του αριθμού του εκφράζοντος την μέσην τακτικήν μηνιαίαν εισφοράν του ησφαλισμένου κατ’ εφαρμογήν της παραγρ. 1 του άρθρου 5 του Ν.Δ. 3736/57 της διαιρέσεως συνεχιζομένης μέχρι προσδιορισμού των έξ (6) πρώτων δεκαδικών ψηφίων. Εν συνεχεία αφαιρείται εκ του ούτω προκύπτοντος πηλίκου μία ακεραία μονάς. Ο προκύπτων τέλος εκ της αφαιρέσεως αριθμός εκφραζόμενος εις ποσοστόν επί τοις εκατόν αποτελεί την ληφθησομένην υπ’ όψιν προσαύξησιν κατά περίπτωσιν ύψους μέσης τακτικής μηνιαίας εισφοράς. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 722,01(β) Σελ. 722,01(γ) Τεύχος 635 – Σελ. 111 598 19.Ι.β.3-5 Ταμείο Προνοίας Αξιωματικών